GPX

GPX (eller GPS eXchange Format) er et XML-filformat, som kan indeholde data om waypoints, tracks og ruter. På Windows kendes GPX-filer ved at de har .gpx som filendelse (f.eks. 3335444.gpx). GPX-filer indeholder mange flere informationer end LOC-filer, og fylder derfor også mere.

Hvad indeholder en GPX-fil
En GPX-fil indeholder information om et nærmere udvalg af cacher og deres child waypoints på textform, mærket med såkaldte XML-tags. Filen indeholder INGEN billeder, men referencer(henvisninger) til hvor disse findes. Denne teknik benytter Spoilersync programmet sig af til at hente disse billeder.

Hvad kan GPX-filer bruges til
GPX-filer bruges som input til diverse programmer som f.eks.:
 * GpxSonar
 * CacheMate
 * GSAK
 * SpoilerSync
 * GPS Visualizer
 * WPE

De Garmin-modeller der kan bruges til papirløs geocaching, opbevarer cachebeskrivelserne som GPX-filer, og filerne kan flyttes direkte til og fra GPS'en. Når man bruger funktionen Send to GPS, dannes der én GPX-fil pr. cache. Når man håndterer mange cacher ad gangen, fx via pocket queries, kan der være mange cachebeskrivelser i en GPX-fil.

Hvordan man får fat i GPX-filer
Som premium member af geocaching.com kan man downloade GPX-filer for cacher enkeltvis på cachesiderne, og man kan ved at lave en pocket query få dannet GPX-filer med information om op til 1000 cacher pr. udtræk. Er man ikke premium member må man nøjes med LOC-filer. LOC-filer kan downloades fra en cache man kigger på, eller hvis man søger på caches, kan man afkryde alle eller nogle som efterfølgende kan downloades som en LOC-fil (20 stk pr download).

Tidligere tilbød geocaching.dk en service hvor man kunne hente waypoints til alle aktive cacher i Danmark - eller et passende udvalg - i én stor GPX-fil.

Problemer med GPX-filer

 * For hjælp til løsning, se uddybende artikel: GPX-problemer

Det hænder somme tider at overførsel af GPX-filer til Garmin-gps'er går galt. Det viser sig ved at gps'en fryser under opstart efter en overførsel, eller ved at nogle af cachebeskrivelserne er gået tabt.

GPX-versioner
Som almindelig standard er de GPX-filer man modtager fra geocaching.com formateret efter GPX version 1.0. Hvis man går ind på sin profil på geocaching.com, kan man rette versionen til GPX verision 1.0.1. Forskellen er at i version 1.0.1 får man en beskrivelse af cachens attributter med i GPX-filen.

Eksterne links

 * Defintion af GPX format på Topografix hjemmeside
 * http://en.wikipedia.org/wiki/GPX - Om GPX på Wikipedia (engelsk)